François Hollande

Fransua Žeraras Žoržas Nikolia Olandas (, g. 1954 m. rugpjūčio 12 d. Ruene, Pajūrio Senos departamentas, , Normandija) – teisininkas, ekonomistas, Prancūzijos politinis veikėjas, 2012–2017 m. ėjo Prancūzijos prezidento pareigas.

Biografija 

1974–1980 m. baigė Paryžiaus aukštąją prekybos studijų mokyklą, Politinių studijų institutą ir Nacionalinę administravimo mokyklą.

1980 mokesčių inspekcijos referentas, auditorius, 1981 m. Eliziejaus rūmų tarnautojas, 1983 m. Vyriausybės kabineto direktorius Makso Galo ir Rolano Diuma vyriausybėse, 1988–1992 m. ekonomikos profesorius, 1992 m. Neįgaliųjų konsultacinės tarybos prezidentas, 1994 m. PS ekonomikos patarėjas, 1993–1997 m. Žako Deloro klubo prezidentas.

1974 m. Prancūzijos nacionalinės studentų sąjungos lyderis, F. Miterano rinkimų kampanijos dalyvis, nuo 1980 m. Prancūzijos socialistų partijos (PS) narys. Nuo 1997 m. lapkričio 27 d. PS pirmasis sekretorius. 2005 m. buvo perrinktas, gavo 77 % balsų. Nuo 1999 m. Socialistų Internacionalo Pirmininko pavaduotojas.

1988–1993 m. ir nuo 1997 m. Nacionalinės asamblėjos narys, 1999 m. buvo Europarlamento narys.

1983–1989 m. Uselio (Ussel) miesto tarybos narys, 1992 m. ir 1998–2001 m. Limuzino (Limousin) regiono tarybos narys, 1995–2001 m. Tulio (Tulle) miesto tarybos narys, nuo 2001 m. Tulio meras.

Buvusi žmona Segolena Ruajal, (Ségolène Royal), su kuria turi keturis vaikus, taip pat Prancūzijos socialistų partijos veikėja, Nacionalinio susirinkimo narė nuo Puatu Šarento regiono. Išsiskyrė 2007 m., netrukus po to, kai Segolena pralaimėjo 2007 m. prezidento rinkimus, kuriuose kandidatavo. 

Dabartinė gyvenimo draugė – prancūzų politikos žurnalistė Valérie Trierweiler. Apie judviejų santykius paskelbta netrukus po skyrybų su Ruajal, nors pora pradėjo susitikinėti dar 2006 m.

Darbai 

 La gauche bouge, (Kairė juda) – kolektyvinio darbo bendraautoris 1985;
 L'Heure des choix, (Pasirinkimo valanda) – su Pjeru Moskovici, 1991, ISBN 2-7381-0146-1.

Nuorodos 
 Nacionalinio susirinkimo svetainė.

Prancūzijos ekonomistai
Prancūzijos teisininkai
Prancūzijos prezidentai
Prancūzijos miestų merai
Prancūzijos Nacionalinės asamblėjos nariai
Europos Parlamento nariai (Prancūzija)